paragraph_text: Spiritchaser je sedmi studijski album australsko-britanske skupine Dead Can Dance i njezin posljednji prije ponovnog okupljanja i objave albuma Anastasis 16 godina kasnije. Diskografske kuće 4AD i Warner Bros. Records objavile su ga 3. lipnja 1996. u Australiji i 25. lipnja 1996. u SAD-u. Glazbeni je stil ponovno posvećen etnoglazbi, a poput prethodnog uratka Into the Labyrintha snimljen je u Quivvy Churchu, Perryjevom studiju u Irskoj.